**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-169/2018-04**

**Дана: 20.08.2018. године**

**В р а њ е**

**ул. Краља Милана број 1**

На основу члана члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 20.08.2018. године, разматрало је предлог градоначелника у вези са одржавањем манифестације Дани Врања и донело следећи:

***З А К Љ У Ч А К***

Градско веће града Врања налаже свим јавним предузићима и установама, чији је оснивач Град Врање да узму учешће у организацији манифестације Дани Врања, на тај начин што ће предузети адекватне мере из своје надлежности, **без надокнаде**, у складу са програмом манифестације, који усвојен од стране Организационог одбора за организацију манифестације Врањско културно лето 2018 године, а све у циљу несметане реализације поменуте манифестације, која се одржава под покровитељством Града Врања.

Јавна предузећа и установе, су у обавези, да се придржавају наведеног закључка приликом реализације свих манифестација, под покровитељством Града Врања.

**Закључак доставити**: свим јавним предузећима и установама, градоначелнику и Писрници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 20.08.2018. године, донело је

**У П У Т С Т В О**

**О ИЗМЕНИ УПУТСТВА**

**о начину задуживања и раздуживања рачунополагача бифеа затвореног типа и утврђивање цена угоститељских услуга**

Упутство о начину задуживања и раздуживања рачунополагача бифеа затвореног типа и утврђивање цена угоститељских услуга, број 06-180/2016-04 од 31.10.2016. године, мења се се у уводном делу, тако тако да став 2 и став 3 уводног дела сада гласе:

„Чланови Градског већа и помоћници градоначелника могу користити угоститељске услуге без надокнаде до износа од 1.500,00 динара, а у случају прекорачења дозвољеног лимита, прекорачени износ плаћа се обуставом дела зараде.

Запослени и остала постављена и изабрана лица могу да користе угоститељске услуге према ценовнику услуга“

Измена Упутства почиње да важи осмог дана од дана објављивања на огласној табли Градске управе града Врања.

**ГРАДСКО ВЕЋЕ ГРАДА ВРАЊА,**

**дана: 20.08.2018.године, број: 06-169/2/2018-04**

**ПРЕДСЕДНИК**

**ГРАДСКОГ ВЕЋА**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-169/2018-04**

**Дана: 20.08.2018. године**

**В р а њ е**

**ул. Краља Милана број 1**

На основу члана члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 20.08.2018. године, разматрало је предлог члана Градског већа, Миће Младеновића у вези са постављањем пулт тезги за време одржавања манифестације Дани Врања, и донело следећи:

***З А К Љ У Ч А К***

Дозвољава се постављање пулт тезги за продају пића, сладоледа, кокица и сл, чија бруто површина не може бити већа од 2м2, у улици 29. новембра у непосредној близини паркинг простора, за време одржавања манифестације Дани Врања, на начин којим се не ремети пешачки саобраћај и извођење програма.

Почетни износ закупнине износи 170,00 динара по метру квадратном.

Забрањена је продаја текстилних и осталних производа широке потрошње.

**Закључак доставити**: Одељењу за урбанизам, иомовинско правне послове и стамбено комуналне делатности, градском већнику за туризам, и Писрници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 61. став 1 тачка 19 Статута града Врања (“Службени гласник града Врања”3/18 и 10/18), члана 6. став 1. тачка 9, члана 61. и 63. Пословника Градског већа града Врања („Службени гласник града Врања“, број: 20/2016), Градско веће на седници одржаној дана. 20.08. 2018. године, донело је

**ПРАВИЛНИК**

**О КОРИШЋЕЊУ СЛУЖБЕНИХ МОБИЛНИХ ТЕЛЕФОНА**

**Члан 1.**

Овим Правилником утврђују се права и обавезе запослених у Градској управи града Врања, по основу коришћења службених мобилних телефона.

**Члан 2.**

Право на коришћење службених мобилних телефона у Градској управи града Врања, имају изабрана и именована лица у органе управљања и запослени у Градској управи града Врања, који по природи послова свог радног места имају потребу обезбеђења ефикасне комуникације са другим запосленима, пословним партнерима и странкама, без обзира на радно време, или послове свог радног места обављају делом или у потпуности ван пословних просторија Градске управе града Врања.

**Члан 3.**

Запослени се задужују мобилним телефонским апаратом и или сим картицом, који је у власништву Града, на предлог градоначелника за именована и изабрана лица и на предлог начелника Градске управе за запослене у Градској управи.

**Члан 4.**

Сви службени мобилни телефони које задужују запослени, укључују месечну претплату у мрежи мобиног оператера са којим Град има закључен уговор, без додатних услуга.

**Члан 5.**

Запослени који се задужују мобилним телефонима, имају обавезу да, без ограничења и изузетака буду доступни за комуникацију са другим запосленима у Градској управи, у току и ван радног времена.

**Члан 6.**

Запослени који се задужују мобилним телефонима, имају право и обавезу да их користе у службене сврхе, да их користе са пажњом и чувају од оштећења или квара и евентуалних злоуптреба.

По престанку радног односа или у случају измењене потребе преласка запосленог на друго радно место, запослени који су задужили службене мобилне телефоне, дужни су да их врате са свом пратећом опремом, у исправном, и стању, које подразумева уобичајено коришћење у одређеном периоду.

**Члан 8.**

Евентуалну крађу или губитак службеног мобилно телефона запослени је дужан да без одлагања, а најкасније у року до 24 часа пријави руководиоцу Одељења за информационе технологије и комуникације.

**Члан 9.**

Коришћење службених мобилних телефона обухвата услуге које се пружају без накнаде и то.

* Разговори унутар корисничке групе
* 50 СМС унутар корисничке групе,
* Заузећа позива и позиви на које се не одговара,
* Позиви специјалних служби ( хитна помоћ, полиција, ватрогасци)
* Успостављање везе,
* Позиви сервисних бројева
* Коорпоративни листинг,
* 1 ГБ инернета у националном саобраћају за све броје у корисничкој групи.

Додатне, услуге које нису обухваћене претходним ставом, члана 9 Правилника, представљају прекорачење лимита и запослени наведени износ плаћа обуставом дела зараде.

**Члан 10.**

Запослени на пословима води евиденцију и чува реверсе запослених о задуживању службеним мобилним телефоном.

**Члан 11.**

Овај Правилник ступа на снагу осмог дана од дана објављивања у „Службеном гласнику града Врања“**.**

Ступањем на снагу овог Правилника престаје да важи Упутство о одређивању лимита за коришћење службених мобилних телефона органа Града о број 06-180/2016-04од 31.10.2016. године**.** .

**ГРАДСКО ВЕЋЕ ГРАДА ВРАЊА,**

**дана: 20.08.2018.године, број: 06-169/1/2018-04**

**ПРЕДСЕДНИК**

**ГРАДСКОГ ВЕЋА**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

На основу члана 34. став 1. Закона о јавној својини (“Сл.гласник РС” бр.72/11 88/13, 105/14, 108/16 и 113/217), члана 20 Одлуке о давању у закуп пословног простора у јавној својини града Врања (“Службени гласник града Врање” број: 13/14, 12/15 и 13/17) и члана 61. и 63. Пословника Градског већа града Врање (“Службени гласник града Врање” број 20/2016), Градско веће града Врање, на седници одржаној дана 20.08.2018 године, донело је

**О Д Л У К У**

**о покретању поступка за давање у закуп пословног простора у јавној својини прикупљањем писаних понуда**

**Члан 1.**

Овом Одлуком покреће се поступак давања у закуп пословног простора у јавној својини– непосредном погодбом, и то:

1. Пословни простор у Врању, у згради Градске управе града Врања у улици Краља Милана број 1, у приземљу зграде, укупне површине 7,5м2.

**Члан 2.**

Почетна цена закупнине износи 625 дин/м2.

**Члан 3.**

Пословни простор се издаје у закуп на период од пет година, за обављање пословне делатности у циљу боље организације и ефикаснијег рада закуподавца

Пословни простор се издаје у виђеном стању.

**Члан 4.**

Поступакдавања у закуп пословног простора у јавној својини непосредном погодбом спровешће Комисија за давање у закуп пословног простора у јавној својини града Врање.

У току поступка Комисија ће утврдити да ли заинтересовано лице испуњава услове из члана 10. Одлуке о давању у закуп пословног простора у јавној својини града Врања и ценити доказе који оправдавају примену основа по којем се пословни простор може дати у закуп ван поступка јавног надметања.

**Члан 5.**

Након спроведеног поступка, Одлуку о давању у закуп пословног простора доноси Градско веће града Врање, на основу предлога Комисије из члана 2. ове Одлуке.

**Члан 6.**

Уговор о закупу пословног простора у име града Врања закључиће градоначелник Врања.

**Члан 7.**

Одлука ступа на снагу даном доношења.

Одлуку објавити у “Службеном гласнику града Врање”.

**ГРАДСКО ВЕЋЕ ГРАДА ВРАЊА,**

**дана:20.08.2018. године, број:06-169/3/2018-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**